

|  |
| --- |
| **А. Необходимост от действия** |
| **Какъв е проблемът и какво е неговото естество?** |
| Оценката на въздействието е извършена успоредно с последващата оценка на Директивата за аудиовизуалните медийни услуги (ДАВМУ) в рамките на Програмата за пригодност и резултатност на регулаторната рамка (REFIT).  Цялостното заключение е, че целите на ДАВМУ продължават да са валидни.  При оценката по REFIT бяха установени три основни групи проблеми:   * недостатъчна защита на непълнолетни лица и потребители при гледане на видеоклипове чрез платформи за споделяне на видеоклипове; * липса на равнопоставеност между традиционните телевизионни услуги и услугите по заявка, както и слабости на вътрешния пазар, произтичащи от факта, че някои правила на ДАВМУ не са достатъчно точни; * правила за търговските съобщения, които вече не съответстват на предназначението си.   Оценката по REFIT стигна до заключението, че съществуват възможности за опростяване, по-специално на процедурите, подпомагащи прилагането на принципа „страна на произход“, както и на някои правила за търговските съобщения. |
| **Какво следва да бъде постигнато?** |
| Основните цели са:   1. Подобряване на защитата на потребителите и непълнолетните лица. 2. Гарантиране на условия на равнопоставеност, съхраняване на целостта на вътрешния пазар и засилване на правната сигурност. 3. Опростяване на законодателната рамка. |
| **Каква е добавената стойност от предприемането на действия на равнището на ЕС?** |
| ДАВМУ е регулаторната рамка, която е в основата на европейския единен аудиовизуален пазар. Развитието на услугите по заявка и на платформите за споделяне на видеоклипове, както и съответната промяна на зрителските модели и свързаните с това рискове е явление, което засяга всички държави членки.  Предстоящото преразглеждане на ДАВМУ се счита за съответстващо както на принципа на субсидиарност, така и на принципа на пропорционалност, като запазва подхода за хармонизация и механизмите за сътрудничество и позволява на държавите членки да вземат под внимание националните особености. |
| **Б. Решения** |
| **Какви са различните варианти за постигане на целите? Има ли предпочитан вариант? Ако няма такъв, защо?** |
| Вариантите са групирани според конкретния проблем, за чието преодоляване основно са предназначени. За всеки раздел предпочитаният вариант е маркиран.   1. **Варианти за преодоляване на проблема с недостатъчната защита на непълнолетни лица и потребители в платформите за споделяне на видеоклипове**   Вариант А насърчава саморегулирането с цел защита на непълнолетни лица и потребители в платформите за споделяне на видеоклипове.  Вариант Б налага на платформите за споделяне на видеоклипове задължение за използване на определени средства с цел защита на непълнолетни лица и защита от изказвания, подбуждащи към омраза, което задължение се прилага посредством съвместно регулиране.   1. **Варианти за преодоляване на проблема с липсата на равнопоставеност и слабите места на вътрешния пазар**   **а) насърчаване на европейските произведения**  Вариант А осигурява повече гъвкавост както за телевизионното излъчване, така и за услугите по заявка по отношение на начина, по който при тях се изпълняват задълженията за насърчаване на европейските произведения.  Вариант Б запазва статуквото при телевизионното излъчване и укрепва правилата за доставчиците на услуги по заявка.  **б) защита на децата при услуги по заявка**  Вариант А увеличава нивото на защита на непълнолетни лица при аудиовизуалните медийни услуги по заявка, опростява понятието за вредно съдържание и насърчава съвместното регулиране в ЕС на дескрипторите на съдържание.  **в) принцип на страна на произход**  Вариант А опростява и подобрява правилата относно компетентността и процедурите за сътрудничество.  **г) независимост на регулаторните органи**  Вариант А задължава държавите членки да имат независим регулаторен орган и определя редица изисквания, които да подкрепят неговата независимост и ефективност. Координационната и консултативната роля на групата на европейските регулатори за аудиовизуални медийни услуги (ERGA) е подсилена и интегрирана в ДАВМУ.   1. **Вариант за преодоляване на проблема с правилата относно търговските съобщения, които вече не съответстват на предназначението си**   Вариант А подобрява гъвкавостта на някои от правилата относно аудиовизуалните търговски съобщения. |
| **Кои са различните заинтересовани страни? Кой подкрепя отделните варианти?** |
| Най-силно засегнатите от потенциални промени в ДАВМУ заинтересовани страни са: националните регулаторни органи, публичните излъчващи оператори, търговските излъчващи оператори, доставчиците на услуги по заявка (услуга за гледане на запис на вече излъчени телевизионни предавания, услуги за видео по заявка, новини/портали), платформите за споделяне на видеоклипове (понастоящем извън обхвата на ДАВМУ), саморегулиращите се организации, потребителите, включително непълнолетните лица, рекламодателите, рекламните агенции (особено по отношение на търговските съобщения) и независимите продуценти и разпространителите на съдържание (особено във връзка с насърчаването на европейски произведения).  Основните елементи, които се наблюдават независимо от категорията на заинтересованите страни по отношение на вариантите на политиката за в бъдеще, са:   * сближаване на възгледите на заинтересованите страни по отношение на нуждата от възможни промени в правилата относно приложното поле на директивата, въпреки че не съществува общ модел или яснота между заинтересованите страни относно пътя напред, както и относно независимостта на националните регулаторни органи; * подкрепа от заинтересованите страни за запазването на статуквото по отношение на принципа на страна на произход; задължение за пренос/възможност за лесно намиране; достъп за лица с увреждания; основни събития за обществото, кратки новинарски репортажи и право на отговор; * липса на ясен консенсус между заинтересованите страни относно търговските съобщения, защитата на непълнолетните лица и популяризирането на европейски произведения. |
| **Въздействие на предпочитания вариант** |
| **Какви са предимствата на предпочитания вариант (ако има такъв, в противен случай — на основните варианти)?** |
| Предпочитаният вариант е комбинацията между маркираните варианти в раздел Б. Основните предимства са:   * засилване на защитата на непълнолетни лица, включително чрез определяне на задължение за защита от вредно за непълнолетни лица съдържание и от изказвания, подбуждащи към омраза, в платформи за споделяне на видеоклипове; * гарантиране на принос на медийните услуги към културното многообразие, съобразен с различните стопански модели; * преодоляване на липсата на справедливо третиране на услугите за телевизионно излъчване и услугите по заявка, включително в областите на защитата на непълнолетни лица, насърчаването на европейските произведения и търговските съобщения; * запазване на известна гъвкавост в начина, по който държавите членки ще прилагат ДАВМУ, и допускане на съображения във връзка със субсидиарността и националните особености; * подобряване на изпълнението на директивата. |
| **Какви са разходите за предпочитания вариант (ако има такъв, в противен случай — за основните варианти)?** |
| Основните разходи за предпочитания вариант ще бъдат понесени от услугите по заявка и платформите за споделяне на видеоклипове. Те ще бъдат свързани предимно с прилагането на разпоредбите, чието предназначение е да подобрят защитата на потребителите. Тези разходи обаче могат да бъдат смекчени от факта, че някои държави членки вече са въвели по-строги правила, а някои големи платформи за споделяне на видеоклипове вече са предприели доброволни стъпки за защита на потребителите в съответствие със своите корпоративни политики. |
| **Ще има ли значително отражение върху националните бюджети и администрации?** |
| Основното въздействие върху националните бюджети и администрации би се дължало на прилагането на съвместно регулиране с цел защита на непълнолетни лица в платформите за споделяне на видеоклипове и на въвеждането на правното изискване за независимост на националните регулаторни органи, както и на минимален набор от характеристики, на които регулаторите трябва да отговарят. В последния случай въздействието ще зависи от това до каква степен националните регулаторни органи вече отговарят на набора от характеристики. |
| **Ще има ли други значими въздействия?** |
| **Не** |
| **Налице ли е пропорционалност?** |
| Фактът, че директивата осигурява минимална хармонизация, ще гарантира пропорционалността на действията на ЕС. |
| **Г. Последващи действия** |
| **Кога ще бъде следващото преразглеждане на политиката?** |
| Ще бъде осигурен непрекъснат мониторинг посредством докладване от държавите членки на Комисията и от Комисията на Европейския парламент, Съвета и Европейския икономически и социален комитет. |